|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 5410 Αθήνα, 30/11/2015

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καλεί τα Σωματεία μέλη του, όλους του εργαζομένους, τους συνταξιούχους, τους ανέργους και τους νέους του Λεκανοπεδίου της Αττικής, να δώσουν δυναμικό παρόν στην 24ωρη Γενική Απεργία και στο συλλαλητήριο των συνδικάτων, την Πέμπτη 3 Δεκεμβρίου 2015, στην πλατεία Κλαυθμώνος, στις 11π.μ.

Διανύουμε τον 6ο χρόνο που η χώρα μας βρίσκεται εγκλωβισμένη στα μνημόνια, με το τρίτο μνημόνιο να περιέχει τα πλέον επαχθή και βάρβαρα μέτρα. Η κοινωνία δοκιμάζεται όλα αυτά τα χρόνια και οι αντοχές έχουν ξεπεράσει τα όριά τους, ειδικά με τον υπό ψήφιση προϋπολογισμό, όπου το σχέδιο για το νέο ασφαλιστικό έρχεται να ισοπεδώσει τα πάντα στην ελληνική κοινωνία.

Τα επίπεδα της φτώχειας αυξάνονται, αλλά τα νέα μέτρα στοχεύουν τους εργαζόμενους και τους συνταξιούχους… τα εύκολα θύματα. Γι’ αυτό και το Ε.Κ.Α. καλεί όλους να μην υποκύψουμε και να κατέβουμε στους δρόμους και να βροντοφωνάξουμε:

* ΟΧΙ, σε νέες φοροεπιδρομές στους μισθούς και τις συντάξεις.
* ΟΧΙ, στην εξαθλίωση του ασφαλιστικού συστήματος
* ΟΧΙ, στη δημιουργία νέων ανέργων.
* ΟΧΙ, στους πλειστηριασμούς της πρώτης κατοικίας
* ΟΧΙ, στις ιδιωτικοποιήσεις των οργανισμών και επιχειρήσεων κοινωνικής ωφέλειας.

Απαιτούμε την κατάργηση όλων των μνημονικών νόμων που κατέστρεψαν τη ζωή μας. Το ΕΚΑ εκφράζοντας τους εργαζόμενους θα δώσει μάχη για την ανατροπή και ακύρωση κάθε αντιλαϊκής- αντεργατικής πολιτικής.

**ΟΛΟΙ ΣΤΗΝ ΓΕΝΙΚΗ ΑΠΕΡΓΙΑ ΤΗΝ**

**ΠΕΜΠΤΗ 3 ΔΕΚΕΜΒΡΙΟΥ**

**ΠΛΑΤΕΙΑ ΚΛΑΥΘΜΩΝΟΣ, 11 π.μ.**

**Το Δ.Σ.**